**Erasmus+ KA1 mobilitási projektek**

**Projektszám:** 2023-1-HU01-KA121-VET-000130981

**Egyéni beszámoló - munkatársak**

A résztvevő adatai

|  |  |
| --- | --- |
| Név | Czibere Csilla  |
| Beosztás, oktatott tantárgyak (ha releváns) | gyógypedagógus – habilitációs-rehabilitációs ellátás, fejlesztő pedagógiai ellátás |
| Intézmény | Szegedi SZC Krúdy Gyula Szakképző Iskola; 6723 Szeged, József Attila sgt. 120. |

A projekt adatai:

|  |  |
| --- | --- |
| Hivatkozási szám (projektkód): | 2023-1-HU01-KA121-VET-000130981 |

A mobilitás adatai

|  |  |
| --- | --- |
| Mobilitás típusa(nem helyes törlendő) | * kurzus
* szakmai látogatás (job shadowing)
* oktatási tevékenység
 |
| Továbbképzés címe(amennyiben releváns) | Embracing Neurodiversity -Supporting Special Educational Needs (SEN) in the classroom |
| Fogadó intézmény neve | Executive Training Institute, Malta (ETI Malta) |
| Fogadó intézmény típusa(nem helyes törlendő) | * oktatási intézmény
* továbbképző intézmény
 |
| Fogadó ország | Málta |
| Munkanyelv | angol |
| Mobilitás időtartama | 2025.05.12 -től 2025.05.16 -ig5 nap (munkanapok száma)2 utazási napok száma |

A résztvevő feladatai a mobilitás előtt

**Kérjük, röviden mutassa be, hogyan készült fel a mobilitásra.**

|  |
| --- |
| A mobilitásra egyrészt az utazás megszervezésével (repülőjegy, utasbiztosítás, szállás) és napokra lebontott kirándulási tervekkel készültem. Másrészt az utazás előtti hetekben igyekeztem felfrissíteni a szakmai szókincsemet az ELTE Bárczi Gusztáv Gyógypedagógiai Kar által készített angol-magyar szakmai szótárának tanulmányozásával. |

Tanulási eredmények

**Az elvárt tanulási eredmények meghatározása a mobilitás tervezési szakaszában (pályázat)**

(A tanulási folyamat elvárt eredményét írja le, cselekvést jelentő igéket használ, specifikus, konkrét, világos, egyértelmű és mérhető.)

|  |
| --- |
| * Szakmai angol nyelvi tudás felfrissítése és fejlesztése.
* Inklúziós neveléshez kapcsolódó jó gyakorlatok megismerése, átvétele.
* Máltai oktatási rendszer és inklúziós gyakorlat megismerése.
 |

**A tanulási eredmények értékelése a mobilitás után**

(Az elvárt tanulási eredmények teljesülésének „vizsgálata”, a személyes fejlődés nyomon követése, bizonyítékok a kompetenciafejlődésre – a résztvevő hogyan értékeli, sikerült-e elérni a kitűzött tanulási eredményeket a mobilitása során.)

|  |  |
| --- | --- |
| Mit tanult, tapasztalt, sajátított el a mobilitás alatt? Miben fejlődött? | Új ismereteket szereztem a máltai oktatási rendszerről, a magyar és más országok által használt gyógypedagógiai szakkifejezések tartalmi különbségeiről, valamint néhány, a sajátos nevelési igényű tanulók ellátásában használt módszerről és eszközről. Az interaktív feladatok során fejlődtek angol nyelvi készségeim (szakmai szókincs, szövegértés és szóbeli kommunikáció), valamint digitális készségeim (akadálymentesítést támogató funkciók alkalmazása, pedagógiai tartalomgyártó szoftverprogramok használata, a pedagógiai értékelést és a fejlődést nyomon követő programok használata). |
| Mennyire teljesültek az előzőleg meghatározott célkitűzései? | A szakmai nyelvi tudásom az angol nyelven folyó képzésnek köszönhetően sokat fejlődött, elsősorban a beszéd és a szókincs területén. Részletekbe menő tájékoztatást kaptam a máltai oktatási rendszer felépítéséről és az SNI tanulók diagnosztikájáról, ellátásáról, fejlesztési-fejlődési lehetőségeiről.  |
| A tapasztalatok milyen előnyt jelentenek a hazai előmenetele/további munkája során? | A mindennapi munkám során a leghasznosabb ismeret a tananyagok akadálymentesítését, egyéni szükségletekre alakítását segítő weboldalak és platformok megismerése, majd alkalmazásának begyakorlása volt. Ezeket a lehetőségeket a továbbiakban biztosan alkalmazni fogom. Nagyon látványos és hasznos a PAGS diagnosztikus rendszer, ami több kollégával együttműködésben még hatékonyabban alkalmazható. Egyetlen hátránya, hogy angol nyelvű, viszont a nyelvi tagozaton tanuló sajátos nevelési igényű tanulók esetében nincs akadálya annak, hogy a kollégákkal közösen használjuk.  |
| Milyen új ismeretekre tett szert a fogadó intézmény országának, kurzus esetén a többi résztvevő országának oktatási rendszeréről, kultúrájáról? | A fogadó ország oktatási rendszeréről részletes tájékoztatást kaptam, és lehetőségem nyílt egy SNI tanulókat fogadó iskola osztálytermébe is látogatást tenni. Az ország kultúráját két, az iskola által szervezett, idegenvezető által vezetett programon való részvétellel (Valletta, Mdina), és saját szervezésű programokkal (Gozo szigete, Cirkewwa, Mellieha, San Gilijan, Sliema, Marsaxlokk, Dingli,Ghajn Tuffieha, Mgarr, Rabat, Mosta városokba) ismertem meg. A természet és a túrázás pártolójaként pedig végigsétáltam két világörökségi útvonalat (Victoria Lines, Xemxija Hill Heritage Walk).  |

**Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?**

(A terjesztésre, beépítésre vonatkozó tervek.)

|  |
| --- |
| Tudásmegosztás keretében bemutatásra kerülnek a tananyagok akadálymentesítését, egyszerűsítését támogató funkciók.  |

További információ: [Az iskola és a világ](https://tka.hu/kiadvany/7099/az-iskola-es-a-vilag) TKA, 2016.

A továbbképzés programja / szakmai látogatás (job shadowing) munkaterve napi lebontásban

|  |
| --- |
| 2025. május 12. (hétfő):- Bevezetés és a kurzus áttekintése – Inklúzió. A sajátos nevelési igénnyel kapcsolatos tények és tévhitek. Mit hoz a sajátos nevelési igényű tanuló az osztályterembe?- A máltai oktatási rendszer- A sajátos nevelési igény megértése – Milyen kihívások elé állít bennünket egy ilyen tanuló?- Az SNI tanulókkal való munka – Tanulási nehézségek vagy tanulási különbségek? Mi azonos és mi különbözik az együttnevelés során?2025. május 13. (kedd):- Együttnevelés – Hogyan profitálhatnak egymás tulajdonságaiból a tanulók? Milyen a pozitív pedagógiai szemlélet és tevékenység?- A tanulók bevonása - inkluzív gyakorlat a tanteremben, tapasztalati tanulás- A tanulók bevonása – különbözőségek kezelése - Az SNI tanulók ellátása Máltán2025. május 14. (szerda):- Tanulási utak – különböző tanítási és tanulási módok- A neurodiverzitás – Hogyan alkalmazkodjunk a különbözően működő elmékhez?- SNI tanuló fejlesztésének tervezése, szervezése esettanulmány alapján- A diagnózis felállításának intézményei Máltán2025. május 15. (csütörtök):- Tantermi eszközök – a technológia használata- Tantermi eszközök – felhőalapú eszközök, amelyek lehetővé teszik az együttműködést és az információk megosztását- Tantermi diagnosztikus eszközök – PAGS- Tevékenységszervezés egy SNI tanuló számára esettanulmány alapján2025. május 16. (péntek):- A tanulmányi előrehaladás és fejlődés mérése- Projekt prezentálása- A képzés értékelése |

Dátum:

 résztvevő aláírása